Folketing
2006-05-24

Så vil jeg godt spørge den socialdemokratiske ordfører: Når nu forholdene i daginstitutionerne i dag er blevet, som de er, når der mangler flere og flere hænder derude – vi har fået de her 70.000 ekstra børn i daginstitutionerne, uden at der kommet flere hænder til – når nu pædagogerne faktisk siger, at de godt kan se, at der er nogle af de her børn, der kommer fra socialt udsatte familier, som har behov for en ekstra indsats, men at de ikke har mulighed for det, når nu de fysiske rammer i enhver daginstitution er væsentlig dårligere end og fuldstændig uden sammenligning med banker og realkreditinstitutter i de samme byer, er det så ikke, fordi kommunernes økonomi er så presset? Er det så ikke, fordi kommunerne faktisk ikke har de penge, de skal have til området, og kunne det ikke være en idé på den her måde at give kommunerne noget mere frirum til at sørge for at få tingene i orden? (Kort bemærkning).